open-index/open-wikipedia-markdown huggingface dataset:
CAU Valencia

O **CAU Valencia** é unha sociedade deportiva de afeccionados ao rugby da cidade de Valencia. Na tempada 2009-10, dispuña aproximadamente de 250 licenzas de xogadores, dende a categoría sénior ata a prebenxamín, sendo o club con maior número de licenzas da Comunidade Valenciana. Actualmente compite na División de Honra B.

## Historia 
O CAU Valencia fundouse en 1973 co impulso de Luis Sebastián Caballero no seo da Universidade de Valencia, nun principio estivo presente unicamente no ámbito deportivo universitario. Posteriormente pasou a xogar en competicións federadas provinciais e rexionais, mais con grande importancia no ambiente universitario.

1986 foi un ano decisivo para a historia do club, xa que foi daquela cando comezou a xestarse a estrutura actual da entidade, cando se dou o grande salto cara á labor da promoción do rugby na infancia e a loita polo desenvolvemento de xogadores de nivel na canteira.

Na tempada 1996-97, o club valenciano consegue ascender á Primeira Nacional. Dous anos despois conseguiu o ascenso á División de Honra B. Na tempada 2001-02 o CAU ascende á División de Honra, logrando a permanencia durante dous anos. Dende aquela competiu na División de Honara B, ata a tempada 2009-10, tempada na cal logrou ascender novamente á máxima categoría do rugby español logo de vencer ao Hernani RT en Hernani (Euskadi).

A tempada 2010-11 do equipo en División de Honra rematou con só 1 vitoria e 17 derrotas, acadando a última posición na clasificación final da liga, e co cal o club participou en División de Honra B na tempada 2011-12.

## Palmarés 
;Posicións do CAU Valencia en competicións nacionais dende a súa fundación

*A División de Honra B existe dende a tempada 1998-99. Anteriormente a Primeira Nacional era a 2ª División do rugby español*.

## Tempada actual
## Véxase tamén 
### Outros artigos 
### Ligazóns externas 
* Site oficial do CAU Valencia
Galegos (programa de televisión)

***Galegos*** foi un programa da Televisión de Galicia dunha hora de duración presentado por Xosé Antonio Silva que comezou a emitirse o 4 de setembro de 1985. O programa consistía nunha longa entrevista a un personaxe coñecido da sociedade galega.

O protagonista do primeiro programa foi Valentín Paz-Andrade.
Begoña Paz

**Begoña Paz Rey**, nada na Coruña o 15 de marzo de 1965, é unha escritora galega en lingua galega.

## Formación 
Graduada en Estudos Ingleses pola UNED, fixo un posgrao en cultura e violencia de xénero e un mestrado en Literaturas Hispánicas (Catalá, Galega e Vasca) no contexto europeo.

Malia escribir exclusivamente en lingua galega, poemas seus foron antologados en versións bilingües galego-castelán, xunto cos doutras escritoras do españolas.

Colaborou na elaboración do guión do que ía ser o primeiro filme de temática pornográfica, *O divino ferrete*, realizado en Galicia. O proxecto foi finalmente desbotado.

## Obra 
### Narrativa 
* *A ferida*, 2004, Edicións Xerais de Galicia. Traducida ao castelán (*La herida*, 2017, Createspace Independent Publishing Platform, Estados Unidos, tradución da autora) e ao esperanto (*La vundo*, 2019, Mondial, Nova York; tradución de Suso Moinhos).
* *As mellores intencións*, 2008, Edicións Xerais de Galicia. Traducido ao castelán (*Las mejores intenciones*, 2016, Createspace Independent Publishing Platform, Estados Unidos, tradución da autora). 

### Literatura infanto-xuvenil 
* *Norocai*, 2005, Baía Edicións.

### Poesía 
* *A mala vida*, 2011, Ediciones La Baragaña, Palma.
* *Caja de las bestias. Caixa das bestas*,  2020, Baile del Sol, Tegueste. Edición bilingüe galego-castelán.

### Volumes colectivos 
* *Narradoras*, 2000, Xerais.
* *Tripulantes*, 2005, Eclipsados.
* *Poesía para bacterias*, 2008, Cuerdos de atar, Huesca.
* *23 Pandoras*, 2009, Baile del Sol.
* *En defensa do Poleiro. A voz dos escritores galegos en Celanova*, 2010, Editorial Toxosoutos.
* *La manera de recogerse el pelo*, 2010, Bartleby.
* *150 Cantares para Rosalía de Castro*, 2015.
* *Que será ser tú. Antología de poesía por la igualdad*, 2018, Universidade de Sevilla.

## Premios e distincións 
* Premio Centenario de Ribeira de Novela Curta 2006, pola novela *As mellores intencións*.
* Accésit no Certame Nacional Galego de narracións breves Premio Modesto R. Figueiredo (2006), polo relato *O monstro no labirinto*.
* 2º Premio no Certame de Relato Curto do Centro Galego de Barakaldo (2006), polo relato *Sereas*.

## Notas 
## Véxase tamén 
### Ligazóns externas 
* Escolma do poemario *A mala vida*, versión en PDF.
CCTV-5

**CCTV-5** é unha canle da CCTV dedicada ao deporte, a principal dese país dedicada a acontecementos deportivos.

Ten os dereitos de transmisión para a China de moitas das ligas europeas de fútbol e tamén da Liga de Campións da UEFA, ademais da chinesa. En baloncesto transmite a liga chinesa e partidos da NBA, especialmente aqueles nos que xogan chineses. Dedica tamén espazos ao tenis e o tenis de mesa e ao boxeo.
Museo Massó

O **Museo Massó** é un centro situado no concello de Bueu, no edificio usado como fábrica de conservas Salvador Massó e Fillos que instalou esta familia de orixe catalá a principios do século XIX.

## Historia 
A mediados do século XX a familia Massó foi xuntando unha espléndida colección de libros antigos, cartas mariñas e de navegación, mapas e instrumentos de navegación e outros obxectos relacionados co mar e a industria conserveira. En 1928 Guglielmo Marconi visitou as instalacións industriais dos Massó e propúxolles a idea de facer un museo. A idea foi aceptada e o 26 de novembro de 1932 inauguráronse as novas instalacións museísticas. O ano 1992 a Xunta de Galicia comprou a colección e os edificios que compuñan as instalacións. Tras unha rehabilitación reinaugurou o museo o 10 de xullo de 2002.

## Contidos 
Entre as obras expostas destacan pinturas de Urbano Lugrís, a colección de modelos de naves históricas e de instrumentos de navegación antiga. Na colección de libros, entre varios incunábeis, destaca a *Cosmographia* de Claudio Tolomeo de 1490.

Unha das súas salas esta dedicada á etnografía de Bueu onde se reúne e expón unha ampla mostra de aparellos de pesca e marisqueo, como liñas, poteiras, nasas e, moi especialmente, o relacionado coa dorna de Bueu ou dorna polbeira (adicado á pesca do polbo). A carpintaría de ribeira ocupa unha ampla zona onde se expoñen os diferentes instrumentos e ferramentas que se utilizaban neste, case desaparecido, oficio. Tamén se mostra instrumental daqueles traballos complementarios á pesca, como a redería, a calafatería e cabulería.

Provenientes das antigas instalacións conserveiras da fábrica de Massó hai unha mostra de diferentes máquinas utilizadas para a realización da conserva, dende a construción da lata ata a saída da conserva. Móstrase o seu funcionamento mediante fotografías e proxeccións.

Os Massó construíron unha factoría de tratamento de cetáceos na veciña localidade de Cangas. Destas instalacións e dos barcos baleeiros que subministraban a materia prima, hai unha colección de instrumental de desmembramento e caza de baleas, entre os que destaca un canón de arponeo e diferentes tipos de arpóns.

## Véxase tamén 
### Outros artigos
*Bueu
### Ligazóns externas 
* Páxina web do Museo Massó
Asociación de Tenistas Profesionais

miniatura|dereita|220px|Logo a ATP.
A **Asociación de Tenistas Profesionais** (**ATP**; en inglés: *Association of Tennis Professionals*) é unha organización creada en 1972 coa intención primeira de protexer e velar polos intereses de todos aqueles xogadores masculinos de tenis.

## Historia e características
Desde 1990, a ATP organizou o circuíto principal de tenis masculino a nivel mundial, coñecido como ATP Tour (unha evolución dos formatos anteriormente denominados *World Championship Tennis*). A partir do ano 2009, o devandito remodelouse, pasando a nomearse *ATP World Tour*.

A sede central do ATP atópase localizada en Londres, Gran Bretaña. A división americana aséntase en Ponte Vedra Beach (Florida); a europea reside en Mónaco, e finalmente aquela dedicada ao resto do mundo, incluíndo África, Asia e Oceanía, ten a súa base de operacións en Sidney, Australia.

## Ránking ATP 
### Os primeiros 20 clasificados do actual ránking da ATP 
### Ránking histórico en secuencia 
## Semanas como número 1 
### Por xogador 
A táboa da esquerda mostra o número total de semanas que cada xogador foi número 1 durante a súa carreira na ATP.

A táboa da dereita mostra o ránking do número máximo de semanas consecutivas nos que cada xogador permaneceu como número 1 da ATP.

### Por país 
* Xogadores en activo están en **grosa**.
*  Actual número 1.

## Notas 
## Véxase tamén 
### Ligazóns externas 
* Sitio oficial
CCTV-4

**CCTV-4** é a canle internacional en mandarín da CCTV, que comezou a emitir en 1992, ofrece unha selección de programas de difentes canles da CCTV. Unha das súas prioridades era transmitir a visión da República Popular a aqueles territorios que reclamaba, Hong Kong e Macau, e que desde 1997 están baixo a súa soberanía e tamén a Taiwán. Tamén informa sobre as colonias chinesas esparexidas nos cinco continentes.
CGTN Español

**CCTV-E** (en chinés: *中国中央电视台*, en pinyin: *Zhōngguó Zhōngyāng Diànshìtái*) é unha canle de televisión da República Popular da China que emite 24 horas ao día en castelán. Forma parte de China Central Television.

## Programación 
A súa programación inclúe noticias, deportes, negocios e ademais curiosidades sobre China e outras partes de Asia, así como telenovelas chinesas subtituladas e documentales de viaxes polo interior deste país, xunto con percorridos culturais e artísticos. Esta canle emite tamén cursos de aprendizaxe da lingua chinesa.

## Producións 
* **Noticiario:** noticias da China e do mundo
* **Cultura Exprés:** información de arte, tecnoloxía
* **Escenario Deportivo:** noticias da China e do mundo
* **Así é China:** É unha presentación completa da China.
* **Mundo ao minuto:** programa sobre a actualidade internacional
* **Bizchina:** Informa sobre a actualidade económica chinesa e internacional
* **Tempo Deportivo:** presenta o mundo dos deportes tradicionais chineses
* **Telenovela:** transmite teleseries de produción chinesa, antiga e moderna
* **Prognóstico do Tempo:** Prognóstico do tempo en cidades da China e do mundo.
* **Asia hoxe:** presenta os últimos sucesos de Asia economía, ciencia, tecnoloxía e cultura.
* **Diálogo:** entrevistas a celebridades e funcionarios gobernamentais da China e do mundo
* **Documental:** avances e descubrimentos tecnolóxicos e científicos, da chinesa e do mundo
* **Viaxando e aprendendo chinés:** É un programa que ensinar os estranxeiros a falar chinés

## Véxase tamén 
### Outros artigos 
* CCTV-العربية en árabe
* CCTV-News en inglés
* CCTV-F en francés
* CCTV-HD en Alta definición
* CCTV - Pусский en ruso

### Ligazóns externas 
* CGTN en español Páxina oficial.
El Anunciador (A Coruña)

***El Anunciador*** foi un xornal editado na Coruña de 1874 a 1895.

## Traxectoria 
Continúa a ***El Avisador***, fundado por Gonzalo Brañas Sánchez-Boado e Ezequiel Fernández Miranda, que se publicou de 1863 a 1874. Neste ano cambiou o seu título, mantendo como subtítulo ***Diario de La Coruña y de Galicia*** até outubro de 1891. A partir de novembro de 1892 pasou a ser ***Órgano de la Unión Republicana en la Región Gallega*** e en decembro dese ano volve a cambiar a ***Diario de Unión Republicana de La Coruña y de Galicia***. En marzo de 1895 cambiou o subtítulo por ***Diario decano e independiente de La Coruña y de Galicia***. Deixou de publicarse en outubro de 1895.

## Véxase tamén 
### Bibliografía 
* 
* 
* 

### Outros artigos 
* Lista de publicacións impresas da provincia da Coruña
Fernando Fragata

**Fernado Fragata**, nado en Estoril o 2 de decembro de 1969 e finado o 8 de novembro de 2024, foi un director e guionista portugués.

## Traxectoria 
Como operador de cámara iniciouse en publicidade, videoclips e filmes de Joaquim Leitão, Ana Luisa Guimarães e Quirino Simões. Como director e argumentista comezou coa curta metraxe *Amor & Alquimia* (1995), que foi exhibida tanto en Europa como en Suramérica, recibindo o premio de mellor dirección no festival internacional de cinema da Baía, no Brasil, así como o premio do público no *Festival de Sevilla*, en España. Despois virían a longametraxe *Pesadelo Cor-de-Rosa* e o telefilme de acción *Pulsação Zero*.

En 2004 escribiu e dirixiu *Sorte Nula*, un filme con repercusión en Portugal. O seu máis recente filme chámase *Contraluz/Backlight*. Foi rodado integramente nos Estados Unidos, con actores portugueses e americanos.

## Filmografía 
**Pesadelo Cor-De-Rosa* (1998)
**Pulsação Zero* (2002)
**Sorte Nula* (2004)
**Contraluz* (2010)

## Véxase tamén 
### Outros artigos 
* Cinema de Portugal

### Ligazóns externas 
* Biografía 
* Vídeo
* Vídeo relacionado
Broomridge

**Broomridge** é un distrito da cidade de Stirling, en Escocia. Está situado ao sur do concello, próximo do límite co concello de Falkirk, e inmediatamente ao sur do centro da cidade.

## Xeografía
Atópase ao norte do lugar de Bannockburn e ao leste de St. Ninians. Limita ao leste coa vía do tren que une Stirling con Glasgow e Edimburgo e ao oeste coa estrada A9, que une Edimburgo e Thurso. Ten dúas grandes áreas verdes: unha é o bosque de Balquiderrock, que é unha extensión protexida, e outra é o monte de Broom que lle dá nome ao distrito.

## Historia
Broomridge era antigamente un casal, pero a partir da década de 1960 medrou pola urbanización dos arrabaldes de Stirling, que non se detivo ata o presente. Está integrado na sección electoral de Stirling Leste, que se estende dende Bannockburn en dirección norte ata o río Forth.

## Lugares de interese
No distrito de Broomridge atópase o instituto de Bannockburn. Tamén hai un templo da Igrexa de Escocia, así coma un centro social, un centro de saúde e dúas escolas de ensino primario.
CCTV-13

**CCTV-13**  (CCTV-13 新闻) é unha canle todo noticias da CCTV que transmite en mandarín desde 2003 e coñecida como **CCTV News Channel** ata o ano 2011. Algúns dos seus informativos, como os da 06:00, o das 12:00 ou o Xinwen Lianbo son dos que emite a CCTV-1.
Fernando Blanco

O nome de **Fernando Blanco** pode referirse a:

***Fernando Blanco de Lema**, filántropo galego (1796-1875);
***Fernando Blanco Lorenzo**, relixioso galego  (f. 1881);

***Fernando Blanco Guerra**, arquitecto galego (n. 1947);

***Fernando Blanco Álvarez**, político galego do BNG, exconselleiro de Industria (n. 1959);

***Fernando Blanco Parga**, político galego do BNG.
Manuel Magariños

O nome de **Manuel Magariños** pode referirse a:

***Manuel Magariños Castaños**, xornalista galego (1871-1941);
***Manuel Magariños Spadafora**, xornalista uruguaio, fillo do anterior;
***Xulián Manuel Magariños**, escritor galego (1904-1934).
Xulián Magariños

**Xulián Manuel Cipriano Magariños Negreira**, nado en Negreira o 16 de setembro de 1904 e finado o 9 de xullo de 1934, foi un escritor e avogado galego.

## Traxectoria 
Entre 1923 e 1928 estudou Dereito en Santiago de Compostela. Foi membro fundador do Seminario de Estudos Galegos durante a súa etapa universitaria, xunto a Fermín Bouza-Brey, Xosé Filgueira Valverde e outros estudantes da época. En setembro de 1928 marchou a Madrid para preparar as oposicións a rexistrador da propiedade. En 1930 volveu a Negreira e establécese cun bufete de avogado. Escribiu na prensa (*A Nosa Terra*, *Céltiga*, *El Compostelano*, *El País Gallego*, *La Voz de Barcala*, *Nós*), colaborou (con Cordal Carús, Filgueira Valverde e Lois Tobío Fernández) nun *Vocabulario popular Galego-Castelán* (Santiago, 1928) e publicou dúas noveliñas curtas na histórica colección Lar. Enfermo do corazón, faleceu na súa vila natal en 1934 ós 29 anos de idade.

## Obras 
miniatura|Placa polo centenario.
* *O Kalivera 30 H. P.* (Lar, 1926).
* *O filósofo de Tamarica* (Lar, 1926).

## Galería de imaxes 
## Notas 
## Véxase tamén 
### Bibliografía 
* 
* 
* 
* 
* 

### Outros artigos 
* Seminario de Estudos Galegos
### Ligazóns externas 
* 110º aniversario do nacemento e 80º aniversario do falecemento 149 imaxes, documentos e recortes de prensa. IES Xulián Magariños.
Budapest Keleti pályaudvar

**Budapest Keleti Palyaudvar** ou, en húngaro, **Estación do Leste de Budapest**, decote abreviado como **Keleti Pu**, é a estación ferroviaria máis grande de Budapest. Está situado no distrito oitavo da cidade, coñecido como Józsefváros, cabo da praza Baross (Baross Tér). Comezou a funcionar en 1881 e os arquitectos encargado da súa construción foron
Gyula Rochlitz e Janos Feketehazy.

## Véxase tamén 
### Outros artigos 
* Budapest
* Hungría
Magariños

O topónimo **Magariños** pode referirse a:

;En Galiza
***Magariños**, lugar da parroquia de Setecoros, no concello de Valga.

Amais, como apelido, pode referirse a:

***Alejandro Magariños Cervantes**, político, escritor e avogado uruguaio (1825-1893);
***Maximino Magariños**, escultor galego (1869-1927);
***Xulián Magariños**, avogado e escritor galego (1904-1934);
***Miro Magariños**, actor galego (n. 1957).
Club de Rugby Cisneros

O **Club de Rugby Cisneros**, tamén coñecido como **Complutense Cisneros** pola súa relación coa Universidade Complutense, é unha entidade deportiva de Madrid adicada ó rugby que compite na División de Honra. O equipo disputa os seus partidos como local no Estadio Nacional Complutense, popularmente chamado "O Central", que comparte co seu máximo rival, o CD Arquitectura, e coa selección española.

## Historia 
O equipo foi fundado no ano 1945 por alumnos do Colexio Maior Ximénez de Cisneros de Madrid, a carón do cal fora inaugurada en 1943 a nova cidade deportiva universitaria. Durante décadas tódolos xogadores do equipo eran do Colexio Maior, ata que nos anos 80 comezaron a chegar xogadores doutros clubs e ata do estranxeiro.

O CR Cisneros está considerado como un dos clubs históricos do campionato nacional de liga, con 33 tempadas na máxima categoría, 2 títulos de liga nos anos 1976 e 1985, 2 subcampionatos nos anos 1975 e 1989, e 4 Copas do Rei nos anos 1967, 1969, 1979 e 1982.

O club pasou por dúas décadas de pobres resultados deportivos dende a segunda metade dos anos 90, pasando a maior parte das tempadas na segunda división do rugby nacional, até que en 2012 acadou de novo o ascenso á máxima categoría. Nos últimos dous anos disputou dúas semifinais de liga, unha final de copa e unha supercopa, e o Cisneros volve a estar na elite dos clubs de rugby de España.

## Palmarés 
De seguido figura o palmarés oficial do primeiro equipo sénior masculino do club en competicións oficiais ó longo da súa historia:

* **Liga Española de rugby: 2 títulos.**
** *1ª posición:* 1975/76, 1984/85
** *2ª posición:* 1974/75, 1988/89
* **Copa do Rei de rugby: 4 títulos.**
** *1ª posición:* 1966/67, 1968/69, 1978/79, 1981/82
** *2ª posición:* 1976/77, 1986/87, 2014/15
* **Copa Ibérica de rugby: 2 títulos.**
** *1ª posición:* 1967/68, 1985/86
** *2ª posición:* 1969/70
* **Supercopa de España de rugby: 0 títulos.**
** *1ª posición:* -
** *2ª posición:* 2015/16

;Posicións do Club de Rugby Cisneros en competicións nacionais dende 1967, ano no que acada o seu primeiro título

;Tempadas completadas na División de Honra
* Con 51 tempadas: UE Santboiana
* Con 37 tempadas: CR Cisneros
* Con 36 tempadas: CR El Salvador e CRC Pozuelo
* Con 34 tempadas: Getxo RT
* Con 32 tempadas: VRAC
* Con 29 tempadas: CD Arquitectura e CR Ciencias
* Con 23 tempadas: FC Barcelona
* Con 22 tempadas: RC Valencia
* Outros.

## Tempada actual 
## Véxase tamén 
### Ligazóns externas 
* Páxina web oficial do club 
### Outros artigos
CCTV-HD

**CCTV-HD** é a canle da CCTV chinesa que emite en alta definición. Comezou en probas o 1 de xaneiro de 2008 e o 30 de xuño de 2008 foi a data de comezo de emisión oficial.
August Strindberg

**Johan August Strindberg**, nado en Estocolmo o 22 de xaneiro de 1849 e finado na mesma cidade o 14 de maio de 1912, foi un escritor e dramaturgo sueco.

Está considerado como un dos escritores máis importantes de Suecia e recoñecido no mundo, principalmente, polas súas obras de teatro; foi o renovador do teatro sueco e precursor en certa maneira dos chamados teatro da crueldade e teatro do absurdo.

miniatura|dereita|Autorretrato fotográfico de Strindberg.

## Obras traducidas ao galego 
### Teatro 
* *A señorita Xulia* (*Fröken Julie*), UVEGA Teatro e Deputación da Coruña, 1999

### Narrativa 
* *A xente de Hemsö* (*Hemsöborna*), Hugin e Munin, 2019.

## Notas 
## Véxase tamén 
### Ligazóns externas 
* Páxina web do Museo Strindberg de Estocolmo
Teatro da crueldade

O **teatro da crueldade** foi un movemento teatral moi heteroxéneo, inspirado nas ideas do escritor francés Antonin Artaud. Trata de sorprender e impresionar aos espectadores mediante situacións impactantes e inesperadas. Ten a pretensión de deixar unha pegada no espectador, que a obra o marque. Peter Weiss, Fernando Arrabal, David Mamet, Martin McDonagh ou August Strindberg son autores influídos pou cultivadores deste tipo de teatro.

## Véxase tamén 
### Ligazóns externas 
* Historia do teatro da crueldade
Xendive

O topónimo **Xendive** pode referirse a:

;En Galiza
***Xendive**, parroquia do concello de Boborás;
****Xendive**, lugar de dita parroquia;
***Xendive**, lugar da parroquia de Torno, no concello de Lobios.

## Véxase tamén
### Outros artigos
***Xedive**, lugar da parroquia de Pereira, no concello de Chantada.
El Anunciador

***El Anunciador*** foi o nome de varias publicacións:

****El Anunciador***, periódico publicado na Coruña entre 1862 e 1895;
****El Anunciador***, periódico publicado en Pontevedra entre 1877 e 1893;

****El Anunciador***, periódico publicado en Xibraltar entre 1885 e 1940.
El Anunciador (Pontevedra)

***El Anunciador*** foi un xornal editado en Pontevedra entre 1877 e 1893.

## Traxectoria 
Subtitulado ***Diario de noticias, anuncios, e intereses morales y materiales***, apareceu 1 de xaneiro de 1877. José María Madrigal foi o seu fundador e propietario. Foron os seus directores: José María Madrigal, a quen sucedeu en 1879 Indalecio Armesto, José Suárez, Juan Manuel Rodríguez, Cosme Fernández Soler, Emilio Couto e José Sequeiros Matos. Foi un xornal de tendencia primeiramente independente, cunha segunda etapa liberal e unha terceira plenamente republicana, sempre ao servizo da democracia e con aversión á monarquía. En xaneiro de 1881 tivo unha denuncia pola súa política liberal, polo que suspendeu a súa publicación, aparecendo para substituílo *El Avisador* os días que durou a sanción. A partir de novembro de 1879 cambiou de subtítulo por ***Diario de intereses generales, noticias y anuncios*** e dende principios de 1885 ***Diario de Pontevedra***. En maio de 1891 o Partido Republicano encargouse da súa redacción e serviulle de voceiro co subtítulo ***Diario Republicano***, que cambiou a ***Diario republicano progresista*** cando a principios de 1892 por desavinzas na coalición republicana se fan cargo del os progresistas do partido encabezados por Néstor Pardo Torrentera, aínda que foi José Sequeiros o que ocupou o cargo de director. Cesou a súa publicación en maio de 1893.

## Notas 
## Véxase tamén 
### Bibliografía 
* 
* 

* 
* 

### Outros artigos 
* *El Avisador*
* Lista de publicacións impresas da provincia de Pontevedra
Parque Natural do Delta do Ebro

O **parque natural do Delta do Ebro**, chamado ''Parc Natural del Delta de l'Ebre* en catalán, localízase na desembocadura do río Ebro, na provincia de Tarragona, entre as comarcas do Baix Ebre e do Montsià, na parte máis meridional de Cataluña. Foi declarado parque natural en agosto de 1983, e ampliado en 1986. En 2010 contaba cunha extensión total de 7.736 hectáreas (3979 hectáreas no hemidelta dereito e 3757 hectáreas no hemidelta esquerdo).

O río Ebro, o máis caudaloso da Península Ibérica, é o principal responsable desta contorna, achegando os materiais arrincados da súa cabeceira para depositalos aquí, na conxunción co Mediterráneo. Os sedimentos son por tanto, materiais provenientes dos Pireneos, o sistema Ibérico e a Cordilleira Cantábrica, lugares de onde nace o río e afluentes del. A cantidade de materiais sedimentados crearon unha superficie de máis de 320 km², na que se formaron numerosos hábitats. A actual forma do Delta é unha "frecha" perfectamente debuxada que penetra preto de 22&nbsp;km no mar, creando así o terceiro maior delta do Mediterráneo tras o Delta do Nilo con 24.000&nbsp;km² e o do Ródano, que abarca unha superficie de 500&nbsp;km².

O delta do Ebro é a zona húmida máis grande de Cataluña e unha das máis importantes de Europa Occidental detrás do parque rexional da Camarga en Francia e do parque nacional de Doñana no sur de España.

## Hábitats
### Arrozais
No Delta do Ebro existen unhas 22.000 hectáreas de arrozais. Creando, este cultivo, un lugar idóneo de refuxio, alimento e cría para moitas aves acuáticas. Algunhas das aves máis comúns son as pernaslongas, a perdiz do mar ou o mazarico negro. Tamén son frecuentes aves das familias Ardeidae, Laridae ou Sternidae.
A presenza das aves nos arrozais tamén causa danos ó cultivo. Así, por exemplo o Flamengo pisa a planta e ocasiona grandes perdas. Mediante a vixilancia, a espantada de aves e as axudas económicas reducíronse os danos económicos. Outra ave que pode ocasionar danos nos arrozais é o Camón, neste caso por alimentarse directamente da planta do arroz; sendo este un fenómeno habitual en toda a costa mediterránea. Algunhas medidas que teñen mitigado o problema
foron a separación natural dos arrozais das canaveiras por balsas de auga salgada, o peche das leiras afectadas por tendidos eléctricos ou a realización de fotografía aérea para acadar unha mellor peritaxe.

## Perigos
### Especies invasoras
Coma noutros lugares naturais, o Delta do Ebro sofre as consecuencias da proliferación de especies exóticas, que rematan sendo invasoras. A orixe destas invasións é múltiple, podendo estar vinculada a actividades pesqueiras ou náuticas, ó turismo ou a solta e abandono de mascotas domésticas. Coma exemplo citar o fiuncho de auga ou o xacinto de auga dentro do reino vexetal. En canto ós animais citar tartarugas non autóctonas (coma o *Trachemys spp.* ou o *Pseudemys spp.''), o mexillón cebra, a ameixa asiática, o caracol mazá, o caranguexo vermello ou o caranguexo sinal.

## Notas
## Véxase tamén
* Parque Natural de Els Ports (Terras do Ebro-Reserva da biosfera)
### Ligazóns externas
* Información sobre o Delta do Ebro
Tomo Miličević

**Tomislav Miličević**, nado en Saraxevo o 3 de setembro de 1979, é un músico de Bosnia e Hercegovina. É guitarrista e teclista ocasional da banda 30 Seconds to Mars. É o irmán máis novo da modelo e actriz Ivana Miličević.

## Traxectoria 
Naceu nunha familia de orixe croata, pero pasou a maior parte da súa vida nos Estados Unidos, xa que os seus pais, Tonka e Damir Miličević, emigraron a Detroit, Míchigan, na procura dunha vida mellor. Ademais da súa irmá Ivana, tamén ten un irmán máis novo chamado Filip.

Tomo comezou a tocar o violín á idade de 3 anos. O seu tío, Bill Miličević, é violinista profesional e mestre na escola de música de Míchigan. Na adolescencia descubriu o rock, sendo o *Nevermind* de Nirvana o primeiro disco que mercou cos seus cartos, e máis tarde a súa irmá Ivana levouno a ver Nirvana en directo, o que sería o seu primeiro concerto de rock.

Coa axuda do seu pai fabricou unha guitarra, que anos máis adiante usaría para gravar o tema "A Modern Myth" do segundo álbum de 30 Seconds to Mars, *A Beautiful Lie*. Dende o 2000 ao 2002 tocou nunha pequena banda de Míchigan chamada Morphic, e unha vez disolto o grupo decatouse grazas a Shannon Leto, a quen coñecía dende anos antes, de que 30 Seconds to Mars buscaba guitarrista trala saída de Solon Bixler. Realizou unha audición e consguíu entrar a formar parte do grupo no ano 2003.

## Véxase tamén 
### Ligazóns externas 
* Páxina de 30 Seconds to Mars
* MySpace de 30 Seconds to Mars
Amido, A Peroxa, A Peroxa

**Amido** é un lugar da parroquia da Peroxa no concello ourensán da Peroxa, na comarca de Ourense. Segundo o IGE, en 2023 tiña 14 habitantes (7 homes e 7 mulleres).

## Lugares e parroquias 
### Lugares da Peroxa 
### Parroquias da Peroxa 
## Notas 
## Véxase tamén 
### Outros artigos 
* Lugares da Peroxa
Amido

O topónimo **Amido** pode referirse a:

;En Galiza
***Amido**, lugar da parroquia da Peroxa, no concello da Peroxa;
***Amido**, lugar da parroquia de Igrexafeita, no concello de San Sadurniño;
***Amido**, lugar da parroquia de Oleiros, no concello de Vilalba;
***O Amido**, lugar da parroquia de Castelo, no concello de Cervo;
***María de Amido**, lugar da parroquia de Seixas, no concello das Somozas.
La República (1903)

***La República*** foi un periódico editado en Ourense entre 1903 e 1908.

## Historia e características 
Apareceu en 1903, co subtítulo de *Semanario Político*. Estaba dirixido por Julio Carballo Enríquez e entre os seus colaboradores estaban Amador Villar Amor, Juan Manuel Amor, Emilio Amor, José López Darriva, e José Lorenzo Álvarez. Foi o primeiro órgano republicano de Ourense. Posiblemente tivera unha segunda época en 1907, cesando a súa edición en 1908.

## Véxase tamén 
### Bibliografía 
* 
* 
* 
### Outros artigos 
* La República (1919)
* La República (1930)
* Lista de publicacións impresas da provincia de Ourense
### Ligazóns externas 
* Salgado Sánchez, Rafael Ángel (10/10/2009) "Semanario "La Republica" Ourense 1902" *Ourense no tempo*.
Nauterra

**Nauterra,** anteriormente. Calvo dedícase á pesca, produción, transformación e comercialización de conservas de peixe e pratos precociñados. A empresa vende os seus produtos en 60 países.

## Historia
As orixes da empresa están na *Maragatería* previo paso por Cuba. A familia Calvo estableceuse en Carballo a finais do século XIX. Dende entón é unha empresa familiar.

Calvo foi creada en 1940 por Luís Calvo Sanz. En 2004 Calvo mercou a marca brasileira Gomes da Costa, pasando a ser unha das cinco maiores empresas conserveiras do mundo. En 2008 Calvo colleitou unhas ganancias de dous millóns de euros.. O Grupo Calvo está agrupado baixo o nome de Luis Calvo Sanz, S.A.

En 2012 a multinacional Bolton International Group comprou o 40% das accións da empresa por uns 125 millóns de euros.

En 2023 contaba con 5200 empregados, e mais con fábricas e oficinas en siete países, entre eles O Salvador, Venezuela e Costa Rica e filiais en Italia (baixo a marca Nostromo) e o Brasil (baixo a marca Gomes da Costa). O grupo tivo un volume de negocio de 678 millóns de euros en 2022.

## Produtos
*Conservas de peixes e marisco
*Pratos precociñados

## Notas 
## Véxase tamén 
### Ligazóns externas 
*Grupo Calvo
Ashoka Chakra

[200px|dereita|miniatura|Ilustración do Ashoka Chakra, tal e como se amosa na [bandeira da India.]]
O **Ashoka Chakra** é unha representación do Dharmachakra, a Roda do Dharma (en sánscrito *cakra* significa *roda*).

## Historia 
A roda ten 24 radios. O Chakra Ashoka foi amplamente inscrito en moitas reliquias do emperador Ashoka o Grande (que reinou entre 273 e 232&nbsp;a.&nbsp;C.), o máis destacado de todos é o que se atopa na columna do León de Sarnath e o do Piar Ashoka.

## Uso 
O uso máis visible da Chakra Ashoka está no centro da bandeira nacional da República da India (aprobada o 22 de xullo de 1947), onde se pode visualizar en cor azul mariño sobre fondo branco, substituíndo o símbolo de Chakra (fiado de rodas) da versión anterior á independencia da bandeira. O Chakra Ashoka tamén pode verse na base da columna de León de Ashoka, que foi aprobado como o Emblema Nacional da India.

## Véxase tamén 
### Outros artigos 
* Bandeira da India
* Escudo da India
Willie Aames

**Albert William Upton**, nado en Newport Beach (California) o 15 de xullo de 1960, é un actor estadounidense de televisión e cine, máis coñecido como **Willie Aames**. Acadou sona interpretando a Tommy Bradford en *Eight Is Enough* e Buddy Lembeck en *Charles in Charge*.

## Traxectoria 
Comezou a actuar a principios da década de 1970, e así apareceu en 1971 na serie *The Odd Couple* interpretando un fillo do protagonista, Tony Randall. En 1972 púxolle voz a Jamie Boyle na serie de debuxos animados *Wait till Your Father Gets Home*. Aames proseguiu neses anos a súa carreira actuando como convidado en *The Waltons* e *Adam-12*. En 1974 interpretou a Benjamin Franklin aos doce anos na miniserie *Benjamin Franklin*. O ano seguinte coprotagonizou ''We'll Get By*, unha serie de curta vida.

En 1977 deu vida a Tommy Brandford, un dos fillos da familia numerosa de *Eight is Enough*, neste período formou a súa propia banda de rock, *Willie Aames & Paradise* e converteuse nun ídolo de adolescentes de todo o mundo. Logo de rematar a serie protagonizou dous filmes de 1982 *Zapped!* con Scott Baio e* Paradise* con Phoebe Cates. En 1983 paticipou no serial *The Edge of Night* dando vida a Robbie Hamlin e foi a voz, ata 1985, de Hank na serie de animación *Cadeas e dragóns*. Foi Buddy Lembeck de *Charles in Charge* entre 1985 e 1990 e ao rematar presentou o concurso *The Krypton Factor* durante un ano. Ordenado ministro protestante, entre 1995 e 2004 deu vida a Bibleman, un superheroe cristián, realizando vídeos e xiras por todo o país. En 2007 publicou xunto a súa entón dona Maylo McCaslin o libro *Grace is Enough'' onde relata a súa etapa de ídolo de adolescente e abuso de drogas e sexo. Debido a problemas financeiros intentou suicidarse en 2008.

## Notas
La República

***La República*** foi o nome de varias publicacións:

## En Galiza 
****La República***, periódico publicado en Pontevedra en 1873.
****La República***, periódico publicado en Vigo entre 1894 e 1895.
****La República***, periódico publicado en Ferrol en 1897.
****La República***, periódico publicado en Ferrol en 1902.
****La República***, periódico publicado en Ourense en 1903.
****La República***, periódico publicado en Santiago de Compostela en 1911.
****La República***, periódico publicado en Ourense entre 1919 e 1921.
****La República***, periódico publicado en Ourense entre 1930 e 1931.
****La República***, periódico publicado en Silleda entre 1931 e 1932.
****La República***, periódico publicado en Pontevedra en 1931.
****La República***, periódico publicado en Lugo en 1932.
****La República***, periódico publicado en Lugo en 1936.
## Outros países 
****La República***, xornal editado en Buenos Aires.
****La República***, xornal editado en Bogotá.
****La República***, xornal editado en Costa Rica.
****La República***, xornal editado en Lima. 
****La República***, xornal editado en Montevideo.
****LaRepública.es***, xornal dixital de España.
****La Repubblica***, xornal de Italia.

## Véxase tamén 
### Outros artigos 
* *La República Federal*
* *A República*
Sexploitation

**Sexploitation** ou **sex-exploitation** refírese á unha clase de filme producidas de maneira independente, cun orzamento baixo e que polo xeral foron realizadas durante a década de 1960. Nestas producións abondan as exhibición nudistas gratuítas e as situacións sexuais non explíticas. Trátase dun subxénero dos filme cinematográficos pertencentes á *exploitation*.

Figuras destacadas dentro do xénero:
* Directores: Russ Meyer ou Joe D'Amato.
* Produtores: Herschell Gordon Lewis e David Friedman.
* Actores: Virginia Bell.

## Véxase tamén 
### Ligazóns externas 
* Definición e base de datos
Tom Selleck

miniatura|Selleck, en 1989.
**Thomas William Selleck**, nado en Detroit o 29 de xaneiro de 1945, é un actor norteamericano máis coñecido polo seu papel no famoso seriado televisivo *Magnum*. Tamén fixo recorrentes participacións en *Friends* como Dr. Richard Burke, do que namorou Monica Geller, personaxe de Courteney Cox Arquette. Puxo voz a un personaxe en *Meet the Robinsons* de Walt Disney Pictures.

## Véxase tamén 
### Ligazóns externas 
* Selleck's Political Views 
* TRANSCRIPT: Tom Selleck at the "The Rosie O'Donnell Show"
Mitra

**Mitra** pode referirse a:

***Mitra**, un deus da antigüidade, persa ou védica.
*A **mitra**, unha toca alta e apuntada coa que se cobren a cabeza os bispos ou arcebispos nas grandes solemnidades.
Emblema da India

O **emblema da India** representa a figura do León de Sarnath, preto de Benarés, en Uttar Pradesh. O capitel dos leóns foi erixido no século III&nbsp;a.&nbsp;C. polo emperador Ashoka para sinalar o lugar onde Buda predicou por primeira vez. O emblema nacional é símbolo da vocación da India contemporánea de compromiso coa paz mundial e a boa vontade.
 
O catro leóns (unicamente son visibles tres no escudo) tamén son os símbolos do poder, a coraxe e a confianza. As figuras dos leóns están situadas sobre un ábaco de forma circular que está rodeado por catro pequenos animais que actúan como gardiáns do catro puntos cardinais: o león no norte, o elefante no leste, o cabalo no sur e o touro no oeste. O ábaco aparece colocado sobre un loto en plena floración, elemento alusivo á orixe da vida e a inspiración creativa.

A lema nacional सत्यमेव जयते "*Satyameva Jayate*" aparece inscrito na parte inferior do escudo, o cal, en escritura devanágari, significa "*só a verdade triunfa*". Na parte inferior tamén aparece o Ashoka Chakra, a roda de vinte a catro radios, que figura no centro da bandeira.
O Rañadoiro, Furco, Carballedo

**O Rañadoiro** é un lugar da parroquia de Furco no concello de Carballedo, na comarca de Chantada. En 2009 tiña 11 habitantes. En 2016 eran 8 habitantes, 3 mulleres e 5 homes, segundo o INE.

## Toponimia 
O topónimo está relacionado con *Raña*: sitio raído ou arrasado pola auga ou terreo alto e de monte pobre

## Notas 
## Lugares e parroquias 
### Lugares de Furco 
### Parroquias de Carballedo
O Rañadoiro

O topónimo **O Rañadoiro** pode referirse a:

;En Galiza
***O Rañadoiro**, lugar da parroquia de Pardavedra, no concello da Bola;
***O Rañadoiro**, lugar da parroquia de Furco, no concello de Carballedo;
***O Rañadoiro**, lugar da parroquia dos Ánxeles, no concello de Melide;
***O Rañadoiro**, lugar da parroquia de Furco, no concello de Muíños;
***O Rañadoiro**, lugar da parroquia de Ponte Sampaio, no concello de Pontevedra.

## Véxase tamén
### Outros artigos
Rañadoiro

O topónimo **Rañadoiro** pode referirse a:

;En Galiza
***Rañadoiro**, lugar da parroquia de Castro de Rei de Lemos, no concello de Paradela;
***Rañadoiro**, lugar da parroquia de Escuadro, no concello de Silleda.

## Véxase tamén
### Outros artigos
O carteiro Pat

***O carteiro Pat*** é unha serie de animación de bonecos británica creada por John Cunliffe e producida por Woodland Animations e HIT Entertainment para a BBC, diríxese a nenos en idade preescolar e conta as aventuras de Pat Clifton, un carteiro de Greendale, unha vila de ficción inspirada nunha real de Cumbria. En 1986 editáronse un vídeo en tres volumes da serie, en anos sucesivos editáronse outros 18 e varios DVD así como libros didácticos e para colorear. A Televisión de Galicia emitiu a serie en 1985.
## Traxectoria 
A primeira tempada consistiu en 13 capítulos que se emitiron en 1981 dirixidos por Ivor Wood, Kate Fawkes e Theresa Plummer-Andrews e patrocinados polo correo británico, entre 1991 e 1994 realizáronse catro especiais e en 1996 emitiuse unha segunda tempada de 14 capítulos na que lle engadiron unha familia ao carteiro Pat . A partir de 2004 retomouse de novo a serie producida por Cosgrove Hall Films e sen o apoio do correo británico, realizando catro tempadas ata 2008, a última co título **Postman Pat: Special Delivery Service** realizada pola produtora norteamericana Classic Media que recibiu numerosas críticas por se arredar do espírito orixinal. 
## Argumento  
En cada episodio desenvólvense as aventuras e desventuras de Pat Clifton, un carteiro rural sorrideiro e amigable que co seu gato Jess  distribúe co seu furgón o correo no val de Greendale, aínda que sempre prentende repartir o correo con toda a súa atención, sempre algún veciño lle pide consello distraéndoo do seu cometido laboral. Outros caracteres son a xefa de correos, a señora Goggins, o granxeiro Alf Thompson e o inventor local, Ted Glen.

## Repercusións 
En 2009  realizouse unha serie co gato Jess como protagonista *Guess with Jess*, coproducida entre o Reino Unido e o Canadá. O vehículo que utiliza Pat serviu de inspiración para contruír o automóbil máis pequeno do mundo apto para circular legalmente. En outubro de 2009 Classic Media anunciou que chegara a un acordo con Timeless Films para producir unha longametraxe en 3D baseado no carácter do carteiro Pat que se estrearía no outono de 2011. Finalmente a película *Postman Pat: The Movie* foi presentada en maio de 2014 no Reino Unido.

## Notas 
## Véxase tamén 
### Outros artigos 
### Ligazóns externas 
* Postman Pat en Cbeebies
* O carteiro Pat na TVG
* Vídeo comparando a última versión de *Postman Pat* coa primeira. BBC News
Gasamáns, Agrón, Ames

**Gasamáns** é un lugar da parroquia de Agrón no concello coruñés de Ames na comarca de Santiago. Tiña 44 habitantes no ano 2009 segundo datos do Instituto Nacional de Estadística, dos cales eran 23 homes e 21 mulleres.
## Toponimia
O topónimo **Gasamáns** (documentado no século XIII como **Gamazanes** e **Gamasanes**) é en orixe un xentilicio referido a persoas procedentes de Gamás (Marrozos, Santiago de Compostela).

## Notas
## Lugares e parroquias
### Lugares de Agrón
### Parroquias de Ames
Insua, Agrón, Ames

**Insua** é un lugar da parroquia de Agrón no concello coruñés de Ames na comarca de Santiago. Segundo o Instituto Nacional de Estadística en 2009 tiña 39 habitantes (22 homes e 17 mulleres).
## Toponimia
O topónimo **Insua**, do latín , sinala unha península. A aldea de Insua está nun meandro do río Tambre.

## Notas
## Lugares e parroquias 
### Lugares de Agrón 
### Parroquias de Ames
José Luis Prieto

**José Luis Prieto Roca**, nado en Narón en 1967, é autor e director de escena galego.

## Traxectoria 
Os seus comezos no teatro inícianse co ingreso na Escola de Teatro de Narón en 1989. En 1992 funda Caroza Teatro e desde ese momento principia unha vida polifacética arredor da escena como actor, director, mestre e autor de moitas obras de carácter cómico coas que acada varios premios.

## Autor 
* *Cinco pseudocomedias* (2024). Vigo: Xerais. 248 páxs. ISBN 978-84-1110-471-5. ePub: ISBN 978-84-1110-507-1.

## Premios 
*Premio Xuventude ao Mellor texto orixinal en 1995 por *Sursum Corda*
*Premios Max ao mellor autor teatral en galego 2003 por *Monólogo do imbécil*
*Premios Max ao mellor autor teatral en galego 2005 por *Fobias*
*Premio María Casares ó mellor texto orixinal 2005 por *Fobias*
*Premio FETEGA ao Mellor espectáculo 2010 por *Life is a Paripé*
*Premio María Casares á mellor música orixinal 2011 por *Life is a Paripé*

*Premio María Casares á mellor dirección 2020 por *Bernarda*
*Premio María Casares ó mellor texto orixinal 2020 por *Bernarda*
*Premio María Casares ó mellor texto orixinal 2022 por *O Síndrome de Artur* (coautor)

## Véxase tamén 
### Ligazóns externas 
* Páxina persoal en Blogspot
Agustín Rodríguez Santiago

**Agustín Raimundo Rodríguez Santiago**, nado en Marín o 10 de setembro de 1959, é un exfutbolista galego. Xogaba de porteiro e pasou a maior parte da súa carreira no Real Madrid, co que gañou seis ligas, dúas Copas do Rei, dúas Supercopas e dúas Copas da UEFA. Na tempada 1982/83 gañou o trofeo Zamora como porteiro menos goleado da Primeira División. Xogous os seus últimos anos como profesional no Tenerife.

Foi internacional coas categorías inferiores da selección española e participou nos Xogos Olímpicos de 1980 en Moscova.

## Traxectoria 
Naceu en Marín, pois seu pai traballaba na Escola Naval Militar, pero ao pouco de nacer mudáronse a Vigo. Seguiu os pasos no fútbol de seu tío Pereira e comezou a xogar de porteiro. Formouse nas categorías inferiores do Real Madrid e pasou ao primeiro equipo na tempada 80-81, estreándose na primeira división o día 4 de abril de 1981 contra a UD Salamanca por mor dunha lesión de Mariano García Remón, o porteiro titular do equipo.

Entre 1981 e 1983 xogou con regularidade, conseguindo o trofeo Zamora na tempada 82-83 ao encaixar 25 goles en 29 partidos. A pesar dese bo comezo perdeu a titularidade ante a competencia de Miguel Ángel, Ochotorena e Francisco Buyo. Volvería recuperar o posto de titular na segunda metade da tempada 85-86 debido á lesión de Ochotorena, chegando a xogar dous partidos da Copa da UEFA, un deles o da final contra o 1. FC Köln, no que o Real Madrid gañou 5-3.

Agustín deixou o equipo ao remate da tempada 89-90 e fichou co CD Tenerife. Durante os seus catro anos no mesmo o equipo clasificaríase por ver primeira para unha competición europea (a Copa da UEFA).

Retirouse no ano 1994 despois de xogar 131 partidos en primeira división, e tras o seu retiro foi adestrador de porteiros durante un breve período de tempo no CD Tenerife.

Participou coa selección española nos Xogos Olímpicos de 1980 en Moscova. Foi un dos dous gardametas do combinado español, xunto a Paco Buyo, e disputou o partido contra Siria no Estadio Dinamo de Minsk (1-1).

## Vida persoal
É sobriño dos tamén porteiros Sansón e Pereira, quen destacou entre outros no Pontevedra e no Valencia.

## Notas 
## Véxase tamén 
### Ligazóns externas 
* Entrevista a Agustín en tenerifeadelante.com
Piñor (homónimos)

O topónimo **Piñor** pode referirse a:

;En Galiza
***Piñor**, concello da comarca do Carballiño;
***Piñor**, parroquia do concello de Barbadás;
***Piñor**, lugar da parroquia de Agrón, no concello de Ames;
***Piñor**, lugar da parroquia de Santa Locaia, no concello de Castro de Rei;
***Piñor**, lugar da parroquia de Furelos, no concello de Melide;
***Piñor**, lugar da parroquia de Barrán, no concello de Piñor;
***Piñor**, lugar da parroquia de Figueiras, no concello de Santiago de Compostela;
***Piñor**, lugar da parroquia de Gondulfe, no concello de Taboada;
***Dompiñor**, lugar da parroquia de San Pedro do Incio, no concello do Incio;
***Dompiñor**, lugar da parroquia de Piñeira, no concello de Ribadeo.

## Véxase tamén
### Outros artigos
***Piño**, parroquia do concello da Pobra do Brollón.
Sandar, Agrón, Ames

**Sandar** é un lugar da parroquia de Agrón no concello coruñés de Ames na comarca de Santiago. Segundo o Instituto Nacional de Estadística en 2009 tiña vinte e dous habitantes (onde homes e once mulleres).
## Toponimia
O topónimo **Sandar** procede dun nome de posuidor medieval, do antropónimo de orixe xermánica **Sandarius* ou *Sendarius*. No século XIII aparece documentado como Sendar, e no XVI como Sandal.

## Lugares e parroquias
### Lugares de Agrón
### Parroquias de Ames
## Notas
## Véxase tamén
### Outros artigos
*Lugares de Ames
A Ponte Nova, Agrón, Ames

**A Ponte Nova** é un lugar da parroquia de Agrón no concello coruñés de Ames na comarca de Santiago. Segundo o Instituto Nacional de Estadística en 2009  tiña 77 habitantes (39 homes e 38 mulleres).
## Toponimia
O topónimo **A Ponte Maceira** ten dous elementos: **Ponte** (do latín ) e **Nova**. A ponte sobre o río Tambre que lle dá nome ao lugar inaugurouse a comezos do século XX, e chamouse *Ponte Nova* en oposición á anterior ponte Maceira.

## Notas
### Lugares e parroquias 
### Lugares de Agrón 
### Parroquias de Ames
Ameixenda, Ameixenda, Ames

**Ameixenda** é un lugar da parroquia de Ameixenda no concello coruñés de Ames na Comarca de Santiago. Segundo o Instituto Nacional de Estadística en 2009  tiña 37 habitantes (dezasete homes e vinte mulleres).
## Toponimia
O topónimo **Ameixenda** (á espera da oficialización da forma **A Ameixenda**) é un fitotopónimo derivado da ameixa, o froito da ameixeira. O termo deriva da forma , do latín , facendo referencia á procedencia de Damasco.

## Lugares e parroquias 
### Lugares de Ameixenda 
### Parroquias da Ames 
## Notas
## Véxase tamén 
### Outros artigos 
*Lugares de Ames
Cortegada, Ameixenda, Ames

**Cortegada** é un lugar da parroquia de Ameixenda no concello coruñés de Ames na comarca de Santiago. Segundo o Instituto Nacional de Estadística en 2009 tiña 86 habitantes (44 homes e 42 mulleres).
## Toponimia
O topónimo **Cortegada** procede da forma latín , participio feminino que podería ou ben deberse ao verbo *, referido a un terreo acoutado ou pechado por muros, ou ben deberse ao verbo , referido a un terreo con árbores aos que se lles retirou a cortiza.

## Notas
## Lugares e parroquias 
### Lugares de Ameixenda 
### Parroquias da Ames
A Folgueira, Ameixenda, Ames

**A Folgueira** é un lugar da parroquia de Ameixenda no concello coruñés de Ames na comarca de Santiago. Tiña 16 habitantes no ano 2009 segundo datos do Instituto Nacional de Estadística, dos cales eran 9 homes e 7 mulleres.
## Toponimia
O topónimo **A Folgueira** é un fitónimo, do latín , referido a un lugar onde medran os fentos ou fieitos.

## Notas
## Lugares e parroquias 
### Lugares de Ameixenda 
### Parroquias da Ames